Komisijos Reglamentas (EB) Nr. 3129/94
1994 m. gruodžio 20 d.
iš dalies keičiantis Reglamentą (EEB) Nr. 2273/93, nustatantį grūdų intervencinius centrus po Austrijos, Suomijos ir Švedijos įstojimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Norvegijos, Austrijos, Suomijos ir Švedijos stojimo aktą [1], ypač į jo 169 straipsnio 2 dalį,
kadangi Komisijos reglamentą (EEB) Nr. 2273/93 [2] su pakeitimais, padarytais Reglamentu (EB) Nr. 2202/94 [3], kuris galios ir po 1995 m. sausio 1 d., būtina suderinti su Stojimo akto nuostatomis;
kadangi pagal Stojimo sutarties [4] 2 straipsnio 3 dalį Europos Sąjungos institucijos prieš stojimą gali priimti priemones, nurodytas Stojimo akto 169 straipsnyje, kurios įsigalios tą dieną, kai įsigalios Stojimo sutartis,
PRIĖMĖ ŠĮ REGLAMENTĄ:
1 straipsnis
Reglamento (EEB) 2273/93 priedas papildomas intervenciniais centrais, išvardytais šio reglamento priede, ir su tuo susijusiais nurodymais.
2 straipsnis
Šis reglamentas įsigalioja tą dieną, kai įsigalioja Norvegijos, Austrijos, Suomijos ir Švedijos stojimo sutartis.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1994 m. gruodžio 20 d.